SORTIDA CONJUNTA | Centre d'Esplai Drac Màgic
18 de novembre de 2013 20 de febrer de 2018 Comi web General
Bones infants, joves i famílies!!
Us deixem aquí la informació per la Sortida Conjutna del proper cap de setmana 14-15 de desembre.
Continuarem las inscripcions els següents dissabtes:
– 30 de Novembre
– 7 de Desembre
Dia: 14-15 de desembre
Lloc de la sortida: Casa de colònies Artur Martorell ( Calafell)
Sortida: Dissabte a les 9 h a l’ermita
Transport: Cotxes (organització interna de cada grup)
Tornada: Diumenge a les 13h a l’ermita
Preu per infant: 25€
Forma de pagament: ingrés al número de compte de l’esplai.
Preu dinar diumenge: 3€ per persona (també s’han d’ingressar al número de compte de l’esplai).
Lloc dinar diumenge: Ermita
– Esmorzar i dinar del dissabte
– Kit de dormir: llençol de sota, sac de dormir, pijama…
– Lot o frontal
– Necesser (raspall i pasta de dents, pinta, sabó…)
– 2 mudes completes de recanvi
– Samarreta, dessuadora i fulard de l’esplai
– Ganes de passar-ho molt bé!
En què consisteix la sortida?
Per qui no conegui la conjunta és la sortida que celebrem abans de començar les vacances de Nadal. Aprofitem per estar tot l’esplai junt i fer activitats de manera conjunta, tot relacionant el centre d’interés amb els aspectes que s’apropin al caire cultural i festiu que representa el Nadal per nosaltres. Cagarem el tió i farem moltes altres activitats super divertides, i per finalitzar el cap de setmana, aquest any tenim algunes novetats respecte als altres anys.
Cada any hem acabat el cap de setmana fent un dinar amb infants, famílies i monitors de manera conjunta a la casa de colònies on es celebrava la sortida. Aquest format de sortida suposava un cost bastant elevat, sobretot si les families tenen més d’un fill a l’esplai, i això feia minvar la participació general. Aquest any volem que tots hi participeu i hem pensat una nova alternativa.
La idea és que realitzarem el dinar a l’ermita i el preu per persona serà molt menor! El menú serà una fideuà de muntanya al mòdic preu de 3 euros per persona. La beguda us la podreu portar de casa però si voleu beure refresc o cervesa fresqueta nosaltres oferirem llaunes a un euro.
Totes aquelles famílies que vulgueu participar en l’elaboració de la fideua us podeu apropar a l’ermita durant el matí de diumenge. Hi haurà un grup de monitors esperant-vos!!
ESPEREM A TOT L’ESPLAI!!
DDII al Vendrell
ANY NOU… EL CURS CONTINUA